**Josif Cvijović** (Drežnik, 28. avgust (jk) 1878 — Beograd, 3. jul 1957) je bio episkop bitoljski od 1920. do 1931, i mitropolit skopski Srpske pravoslavne crkve, od 1932. do 1957. godine.

Biografija
----------

Rođen je u selu Drežnik od oca Krste i majke Jelisavete. Osnovnu školu završio je u Požegi i šest razreda gimnazije u Užicu. Pravoslavnu bogosloviju je završio u Beogradu. Oženio se i rukopoložen je u čin đakona 15. septembra 1903, a u čin sveštenika 1. oktobra 1903. Bio je sveštenik u makoviškoj i zatim dragojevačkoj parohiji. Josif je sa suprugom Milevom imao dve ćerke, starija je rođena maja 1904. a mlađa septembra 1905. i umrla 1. novembra 1905. 21. novembra 1905. umrla je i Josifova supruga. Kada je ostao udovac zamonašio se 15. septembra 1913. u manastiru Rakovica. Završio je Duhovnu akademiju u Kijevu i magistrirao tezom *„Uloga srpskog sveštenstva u oslobađanju svoga naroda"*. Po povratku iz Kijeva predavao je jedno vreme u Bogosloviji u Beogradu i rukovodio Monaškom školom u manastiru Rakovica.

Učestvovao je u balkanskim ratovima i Prvom svetskom ratu gde je bio vojni sveštenik u četničkom odredu Vojvode Vuka. Poslat je u diplomatsku misiju u Bizerti, zatim u Rusiju, a od 1917. je bio rektor u Srpskoj pravoslavnoj bogosloviji u Oksfordu gde je radio zajedno sa Nikolajem Velimirovićem. Po završetku rata postao je rektor Prizrenske bogoslovije i sa tog mesta je izabran 19. decembra 1920. za episkopa bitoljskog. U Bitolju je osnovao bogosloviju gde je predavao jeromonah Jovan Šangajski. Godine 1931. su ujedinjene eparhije ohridska i bitoljska i sedište je postavljeno u Bitolj, a episkop objedinjene ohridsko-bitoljske eparhije bio je dotadašnji episkop ohridski Nikolaj Velimirović.

Tokom 1930. i 1931. zajedno sa jeromonahom Justinom Popovićem poslat je u Prikarpatsku Rusiju (Karpato-Ukrajina) koja je tada pripadala Češkoj. Njihov zadatak je bio da pravoslavce koji su pounijaćeni vrate u pravoslavlje.

Izabran je sa mesta episkopa bitoljskog za mitropolita skopskog i ustoličen u Skoplju 1. januara 1932. godine. U Skoplju je pokrenuo časopis *„Hrišćansko delo"*. U Skoplju se tada osniva Crkveni muzej Južne Srbije zaslugom Radoslava Grujića, kao i prva Galerija fresaka u tadašnjoj državi. Uz njegovu i zaslugu patrijarha Varnave dobrotvorka Persa Milenković se odlučila da podigne manastir Vavedenje u Beogradu. U svom rodnom selu Drežniku mitropolit Josif je podigao školu i crkvu.

Po izbijanju Drugog svetskog rata iz Skoplja su ga proterali Bugari 5. maja 1941. godine. Došao je u Beograd kada su već bili uhapšeni patrijarh Gavrilo i episkop žički Nikolaj. Okupljeni oko njega svi prisutni episkopi, niški Jovan, šabački Simeon, braničevski Venijamin, zvorničko-tuzlanski Nektarije, vikarni Arsenije i Valerijan, sastavili su Sinod koji je delovao u ratnim uslovima od 1941. do 1947. godine. Predsednik ovog Sinoda u odsustvu patrijarha bio je mitropolit skopski Josif.

Tokom rata organizovao je ekipu Srpske crkve koja je sarađivala sa Komesarijatom za izbeglice Tome Maksimovića. Posle Drugog svetskog rata Srpska pravoslavna crkva je ostala bez imanja i prihoda, pa je mitropolit Josif u zgradi Patrijaršije 1946. osnovao Zavod za izradu sveća. Rukovođenje crkvom preuzeo je patrijarh Gavrilo po povratku u Beograd 1946. godine. Mitropolit Josif je sa saradnicima napisao *„Izveštaj Svetog Arhijerejskog Sinoda Svetom Arhijerejskom Saboru SPC o radu od 1941. do 1947. godine"*, koji svedoči o teškom ratnom periodu, koji je Sabor SPC 1947. usvojio.

Posle Drugog svetskog rata vlast mu nije dozvolila da se vrati u Skoplje i preuzme upravljanje eparhijom. Nastanio se tada u Vranju da bi upravljao delom skopske eparhije kome je Vranje pripadalo. Međutim i odatle je proteran. Bio je od aprila 1945. do novembra 1946. administrator mitropolije crnogorsko-primorske. U drugoj polovini 1950. je uhapšen i držan u zatvoru bez suđenja, kasnije je pritvoren u manastiru Žiča. Posle puštanja na slobodu bio je 18 meseci administrator eparhije žičke u odsustvu vladike Nikolaja. Kada je oboleo živeo je u manastiru Vavedenje u Beogradu gde je i umro 3. jula 1957. godine. Sahranjen je u manastirskom dvorištu pored mitropolita zagrebačkog Dositeja.

Nasleđe
-------

Mitropolit Josif je napisao „Memoare", 1. izdanje „Svetigora", Cetinje, 2006. godine, 396 strana, ISBN 86-7760-029-6 Uneseni ISBN nije važeći.. Njegov đakon Dobrivoje Kapisazović je napisao knjigu *„Anegdote iz života mitropolita srpskog Josifa Cvijovića (1878-1957) sa kratkim biografskim podacima"*, Beograd 1982. godine, 93 strane. Osim toga u izdanju *„Svetigore"* izašla je 2007. knjiga *„Mudri orač njive Gospodnje: spomenica Josifa Cvijovića episkopa bitoljskog i mitropolita skopskog"*, 445 strana, ISBN 978-86-82797-73-9.

U Drežniku je povodom 130 godina od rođenja, 28. avgusta 2008. godine, svečano otvoren Spomen-dom posvećen životu i radu mitropolita Josifa.

Literatura
----------

* Mitropolit skopski Josif: „Memoari", Svetigora, Cetinje, 2008. godine
* Sava Vuković: „Srpski jerarsi od devetog do dvadesetog veka", Evro Beograd, Unireks Podgorica, Kalenić Kragujevac, 1996. godine; tekst „Josif (Cvijović) mitropolit skopski 1932-1957" str. 261-263.
* Srpska pravoslavna crkva 1920-1970, spomenica o 50-godišnjici vaspostavljanja Srpske patrijaršije, Beograd 1971.

Vanjske veze
------------

* Metropolit skopski Josif - Memoari
* Spomen dom mitropolitu Josifu Cvijoviću („Pravoslavlje, broj 998, 15. oktobar 2008.") Arhivirano 2014-02-21 na Wayback Machine-u

|  |  |  |
| --- | --- | --- |
| Prethodnik:**Varnava Rosić (administrator)** | **episkop bitoljski1920—1931.** | Nasljednik:**Nikolaj Velimirović (kao ohridsko-bitoljski)** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * p
* r
* u
 Srpski četnici u Makedoniji 

| * p
* r
* u
Srpska odbrana |
| --- |
| Osnivači | Milorad Gođevac • Luka Ćelović • Vasa Jovanović • Jovan Atanacković |
| Prvi članovi | Jovan Atanacković • Milorad Gođevac • Luka Ćelović • Ljubomir Kovačević • Ljubomir Jovanović • Ljubomir Stojanović • Živan Živanović • Ljubomir Davidović • Jaša Prodanović • Petar Pešić • Milutin Stepanović • Svetozar Stefanović • Dimitrije Ćirković • Živojin Rafajlović |
| Centralni odbor | Jovan Atanacković (predsednik) • Milorad Gođevac • Ljubomir Davidović • Ljubomir Jovanović • Jaša Prodanović • Dimitrije Ćirković • Luka Ćelović • Golub Janić • Nikola Spasić • Milutin Stepanović |
| Bitoljski odbor | Jovan Ćirković • Lazar Kujundžić • Savatije Milošević • Aleksa Jovanović Kodža • David Dimitrijević |
| Skopski odbor | Bogdan Radenković • Mihailo Šuškalović • Mihailo Mančić |
| Vranjski odbor | Živojin Rafajlović • Sima Zlatanović • Velimir Karić • Toma Đurđević |

| * p
* r
* u
Sveštenici, učitelji i diplomate koji doprinose Srpskoj odbrani u Makedoniji |
| --- |
| Sveštenici | Firmilijan Dražić •Petar Kostić • Mateja Šumenković • Josif Cvijović • Stevan Dimitrijević•Vićentije Krdžić |
| Prosvetni radnici | Jovan Ćirković • Despot Badžović• Grigorije Božović•Luka Lazarević•Gliša Elezović•Milan Čemerikić |
| Diplomate | Todor Stanković • Mihailo Ristić • Svetislav Simić • Živojin Balugdžić • Jovan M. Jovanović Pižon • Panta Gavrilović • Svetislav Stanojević • Ljubomir Mihailović |

| * p
* r
* u
Četničke vojvode i borci |
| --- |
| Vojvode i borci | Jovan Babunski • Gligor Sokolović • Vojvoda Vuk • Birčanin • Cervinac • Gapon • Vasilije Trbić • Spasa Garda • Omilj Glišić • Vojvoda Dragomir • Vojvoda Brana • Krsta Trgoviški • Dušan Vardarski • Ilija Jovanović • Dovezenski • Micko Krstić • Lazar Kujundžić • Cene Marković • Đorđe Drimkolski • Živojin Milovanović • Marinko Aleksić • Doksim Mihailović • Kosta Pećanac • Vojislav Tankosić • Blagoje Krušić • Vojvoda Savatije • Hajnc • Baceta Rujanac • Alimpije Marjanović • Aleksandar Blagojević • Svetozar Ranković • Ditko Aleksić • Rudnički • Vojvoda Dunavski • T. Barjaktarević • Pavle Blažarić • Vojvoda Dule • Grmija • Nikola Janković-Kosovski • Petko Ilić • Čiča Pavle • Ljubomir Vulović • Mustafa Golubić • Stevan Nedić Ćela • Borko Paštrović • Petar Đinović • Dragutin Jovanović Lune • Petar Todorović • Dragoljub Nikolić • Kosta Vojinović • Dragomir Protić • Zafir Premčević • Vanđel D. Skopljanče • Sreten Vukosavljević • Anđelko Aleksić • Mihailo Josifović • Dragiša Stojadinović • Đorđe R. Skopljanče • Stanislav Krakov • Aleksandar Živanović Sanja • Božin Simić • Kosta Todorović • Josif Cvijović • Bradina • Ljubomir S. Jovanović • Tase Konević • Trenko Rujanović • Velimir Prelić • Rista Starački • Todor Krstić-Algunjski • Bogdan Radenković • Stevan Simić • Mateja Šumenković • Jovan Ćirković |

 |